
На основу члана 14. став (2). Закона о ревизији приватизације државног капитала у привредним друштвима и банкама („Службене новине Федерације БиХ“, број 55/12), директор Агенције за ревизију приватизације у Федерацији Босне и Херцеговине, Парламенту Федерације Босне  и  Херцеговине  подноси,

ИЗВЈЕШТАЈ О ИЗВРШЕЊУ ПРОГРАМА РАДА АГЕНЦИЈЕ ЗА РЕВИЗИЈУ ПРИВАТИЗАЦИЈЕ У ФЕДЕРАЦИЈИ БОСНЕ И ХЕРЦЕГОВИНЕ ЗА 2017. ГОДИНУ
1. УВОД
Агенција за ревизију приватизације у Федерацији Босне и Херцеговине (у даљем тексту: Агенција) дјелује као самостална институција у Федерацији Босне и Херцеговине, чија је дјелатност прописана одредбама члана 7. Закона о ревизији приватизације државног капитала у привредним друштвима и банкама („Службене новине Федерације БиХ“, број 55/12) у даљем тексту (Закон).
На основу Закона, Агенција је дужна најмање једанпут годишње Влади Федерације Босне и Херцеговине поднијети извјештај о вршењу повјерених јавних овлаштења и сваких шест мјесеци путем Владе Федерације Босне и Херцеговине информирати Парламентарно повјеренство ФБиХ, Парламент ФБиХ о извршеним ревизијама приватизације државног капитала привредних друштава и банака у ФБиХ.

На основу Уредбе о основама организације и начину пословања Агенције директор има дужност Влади Федерације Босне и Херцеговине подносити извјештај о раду Агенције најмање сваких шест мјесеци.
На основу Закона, Агенција ће проводити ревизију у складу са одредбама овог закона и Закона о ревизији институција у Федерацији Босне и Херцеговине („Службене новине Федерације БиХ“, бр.22/06).

Агенција има својство правног лица.
Сједиште Агенције је у Сарајеву, Улица Устаничка 11.
Организација, управљање и руковођење Агенцијом уређује се Уредбом и другим опћим актима Агенције, у складу са Законом.
У оквиру своје надлежности Агенција има јавна овлаштења за доношење појединачних управних аката у складу са Законом о управном поступку („Службене новине Федерације БиХ“, бр. 2/98 и 48/99). Основе организације и начин пословања Агенције уређује Влада Федерације Босне и Херцеговине подзаконским актима.
На основу напријед наведеног, Влада Федерације Босне и Херцеговине донијела је Уредбу о основама организације и начину пословања Агенције.
На основу Уредбе, директор, запосленици и заступници Агенције не смију примати никакве новчане или друге дарове, ако би то могло утицати на њихову објективност у обављању послова за Агенцију.

Закон о државној служби у Федерацији БиХ не односи се на запослене у Агенцији.
Ако права и обавезе запослених из радних односа нису регулисани Законом и Уредбом, примјењује се Закон о раду Федерације БиХ.
Остварење планираних задатака извршит ће се у складу са Законом, а они се односе на заштиту права грађана утврђених Уставом Федерације Босне и Херцеговине државне својине у процесу приватизације у Федерацији Босне и Херцеговине и јавног интереса заштићених вреднота, укупног правног поретка, јавног морала те постизања циљева прописаних одредбама члана 4. Закона о ревизији приватизације на начин да се утврди је ли у поступку приватизације дошло до повреде одредби Закона о приватизацији.
У том смислу, јасно је одређена визија, мисија и циљеви дјеловања Агенције.
Визија Агенције је дјелотворно извршити ревизију приватизације у Федерацији Босне и Херцеговине на ефикасан и ефективан начин те доприњети повећању општег и заједничког добра провјером законитости у процесу приватизације државне својине.
Мисија Агенције је осигурати да се на професионалан и учинковит начин те у складу са међународно признатим стандардима ревизије и најбољим праксама у ЕУ проведе ревизија приватизације како би се утврдио накнадни процес испитивања и оцјене исправности процеса приватизације привредних друштава и банака у Федерацији БиХ. 
Циљ Агенције је осигурати да се на учинковит начин испита и оцијени да ли је процес приватизације извршен на одговарајући начин и у складу са законским процедурама те да ли је након извршене приватизације у привредним друштвима и банкама дошло до повреде уговорених права и обавеза.

Улога Агенције је омогућити јавности да на транспарентан начин презентира цјелокупан пресјек извршене приватизације у цјелокупном обиму те да да допринос развоју БиХ друштва кроз успоставу провјере процеса приватизације и утврди неправилности приликом истих, а исто тако презентира и оне приватизације које су успјешно проведене.

2. НАДЛЕЖНОСТ АГЕНЦИЈЕ
Свјесни свих изазова који стоје пред Агенцијом, а који се крећу од недовољних кадровских капацитета до отежаног спровођења Закона и испуњавања обавеза, можемо констатовати да је остварен напредак у испуњавању већине обавеза које стоје пред Агенцијом.
Ревизија приватизације државног капитала у привредним друштвима и банкама проводи се са циљем заштите права грађана утврђених Уставом Федерације БиХ државне својине у процесу приватизације у ФБиХ и јавног интереса.
Ревизија приватизације третират ће и ствари и права са припадајућим капиталом привредних друштава (приватизираних и не приватизираних) која нису под контролом те нису била укључена у активни подбиланс, а налазе се на територији држава насталих распадом бивше Социјалистичке Федеративне Републике Југославије, потраживања и обавезе према правним лицима из држава насталих распадом бивше Социјалистичке Федеративне Републике Југославије.
Ревизија приватизације државног капитала у привредним друштвима и банкама укључиват ће и располагање новчаним средствима оствареним продајом привредних друштава и банака. 
Ревизија приватизације, према Закону, проводи се у привредним друштвима и банкама чији је државни капитал приватизиран или се приватизује у складу са одредбама Оквирног Закона о приватизацији предузећа и банака у БиХ („Службени гласник БиХ“, бр. 14/98, 12/99, 14/00, 16/02 и 88/05), Закону о приватизацији предузећа („Службене новине Федерације БиХ“, БР. 27/97, 8/99, 32/00, 45/00, 54/00, 27/01, 61/01, 27/02, 33/02,  28/04, 44/04, 42/06 и 4/09), Закона о приватизацији банака („Службене новине Федерације БиХ“, бр. 12/98, 29/00, 37/01 и 33/02), Закона о почетном билансу стања предузећа и банака („Службене новине Федерације БиХ“, бр. 12/98, 40/99, 47/06, 38/08 и 65/09) и Закона о власничко – правним односима („Службене новине Федерације БиХ“, бр. 6/98 и 29/03).
Ревизија претворбе власништва проводит ће се и у привредним друштвима гдје је претворба извршена прије доношења Закона о приватизацији предузећа.

Поступци ревизије приватизације одређени су ИНТОСАИ – ревизијским стандардима те Кодексом професионалне етике ревизора и другим прописима који уређују правила и методологију рада Агенције.

3. РУКОВОЂЕЊЕ И ОРГАНИЗАЦИЈА АГЕНЦИЈЕ
Организација, управљање и руковођење Агенцијом уређује се Уредбом Владе Федерације Босне и Херцеговине, Статутом и другим опћим актима у складу са Законом.
Овласти директора, послови стручних служби и остала питања везана уз организацију, управљање и руковођење радом Агенције, детаљно су разрађени правилницима и другим актима као што је унутрашња организација и систематизација радних мјеста и друга питања која се односе на радне односе и функционисање Агенцијом.
Руковођење
Директор Агенције за ревизију приватизације представља и заступа Агенцију, руководи радом Агенције и одговоран је за њен рад. Директора на мандатни период од 5 (пет) година именује Влада Федерације Босне и Херцеговине.
Надзор над повјереним јавним овлаштењима из члана 8. Закона врши Влада Федерације Босне и Херцеговине. 
Организација
За обављање послова и задатака из надлежности Агенције, образоване су основне организационе јединице:
· Кабинет директора.;
· Сектор за ревизију привредних друштава;
· Сектор за ревизију банака;
· Сектор за правне и опште послове, финансијско – рачуноводствене послове и људске ресурсе.
Кабинет директора
У Кабинету директора врше се стручни савјетодавни послови из надлежности ревизије приватизације, послови сигурности пословних процеса у Агенцији, стручно – оперативни послови из надлежности ове организационе јединице, протоколарни и оперативни послови техничког секретара значајни за рад директора Агенције.

Сектор за ревизију привредних друштава
У Сектору за ревизију привредних друштава обављају се послови накнадног процеса испитивања и оцјена исправности процеса приватизације привредних друштава који обухвата: поступке и писмена Владе Федерације Босне и Херцеговине, Агенције за приватизацију, Федералног министарства финансија, Комисије за вриједносне папире и Регистра вриједносних папира, као и одлуке и поступке других органа Федерације Босне и Херцеговине и кантона; процедуре у припреми и проведби приватизације привредних друштава, документе (пословне и књиговодствене исправе), пословне књиге и рачуноводствене финансијске извјештаје; закључене уговоре о приватизацији и вјеродостојну документацију о извршавању уговорених обавеза, промјену обављања дјелатности привредних друштава супротно увјетима из уговора о продаји; промјену имена или престанак рада привредног друштва супротно уговору о приватизацији.
Сектор за ревизију банака
У Сектору за ревизију банака обављају се послови накнадног процеса испитивања и оцјена исправности процеса приватизације банака који обухвата: поступке и писмена Владе Федерације Босне и Херцеговине, Агенције за приватизацију, Агенције за банкарство, Федералног министарства финансија, Јединице за приватизацију банака, Комисије за вриједносне папире и Регистра вриједносних папира, као и одлуке и поступке других органа Федерације Босне и Херцеговине и кантона, процедуре у припреми и проведби приватизације банака, финансијске и рачуноводствене трансакције које се односе на приватизацију банака, закључене уговоре о приватизацији и вјеродостојну документацију о извршавању уговорених обавеза, промјену обављања дјелатности банака супротно увјетима из уговора о продаји, промјену имена или престанак рада банке супротно уговору о приватизацији.
Сектор за правне и опште послове, финансијско – рачуноводствене послове и људске ресурсе
Дјелокруг Сектора  обухвата праћење примјене закона, подзаконских аката и других прописа и опћих аката који се односе на финансијско, рачуноводствено, канцеларијско и архивско пословање Агенције. Вођење финансијско – рачуноводствених послова и у том погледу: израда финансијских планова и извјештаја, прикупљање, састављање, обрада евиденција и контрола књиговодствених исправа, вођење пословних књига, попис имовине и обавеза, послови планирања и извјештавања кроз припрему периодичних и годишњег обрачуна, обрачун плаћа и других накнада запосленика, усклађивање нормативних и других правних и административних аката Агенције са законским прописима, учешћа у припреми опћих и појединачних аката везаних за унутрашњу организацију и систематизацију послова и радних задатака. Усклађивање унутрашње организације Агенције са законским прописима и Одлукама и закључцима Владе Федерације Босне и Херцеговине, прерасподјелу послова и радних задатака, кадровско оспособљавање.
4. СТРАТЕШКИ ЦИЉЕВИ 
Агенција је у оквиру својих законских овласти и обавеза дјелотворног и брзог извршавања повјерених јој задатака, утврдила три кључна стратешка циља која ће јој помоћи у реализацији остварења њезиних циљева:

	Стратешки циљеви

	Упослити ревизорско и административно особље које испуњава услове за обављање послова из њене надлежности, у складу са посебним условима утврђеним Правилником о унутрашњој организацији радних мјеста Агенције.
	Извршити професионално и одговорно процес ревизије приватизације привредних друштава и банака за наведену годину спрам финансијских средстава и расположивости људских ресурса, а у складу са Законом о ревизији приватизације државног капитала у привредним друштвима и банкама.
	У току ревизије приватизације, а у складу са законским обавезама, извјештавати Владу Федерације Босне и Херцеговине, Парламент Федерације БиХ и цјелокупну јавност о процесима ревизије у виду извјештаја (полугодишњих, годишњих и завршног извјештаја).


5. КАДРОВСКО ПОПУЊАВАЊЕ
У Агенцији је првих седам мјесеци 2017. године, било 6 (шест) ревизора, који су радили на ревизији приватизације привредних друштава и банака. У другој половини године, односно у мјесецу аугусту, уговор о раду отказао је ревизор економске струке. С обзиром да се свака ревизија приватизације, како привредних друштава тако и банака ради у тиму од два ревизора (економиста и правник), након престанка радног односа ревизора економске струке, отежао се поступак рада на предметима ревизије приватизације.
Агенција је у 2017. години, расписала два (2) конкурса за пријем два ревизора (економиста и правник), на основу сагласности Владе Федерације Босне и Херцеговине, В. број: 1196/2016 од 03.06.2016 године. Радно мјесто ревизора правне струке је попуњено након првог конкурса, а мјесто ревизора економске струке остало је упражњено, јер ни на један од два конкурса није било апликација. 
Немогућност попуњавања мјеста ревизора економске струке, знатно отежава рад на предметима ревизије, из разлога што се отвори ревизија приватизације у привредном друштву, један дио се успјешно обави, а остаје незавршен дио који треба ревидирати екомомиста и који је неопходан за сачињавање извјештаја о обављеној ревизији приватизације. 

6. СРЕДСТВА ЗА РАД И ФИНАНСИЈЕ
Средства за рад Агенције за ревизију приватизације у Федерацији Босне и Херцеговине у 2017. години осигурана су у Буџету Федерације Босне и Херцеговине, а у складу са чланом 11. Закона о буџету ФБиХ. Усвајањем Буџета за 2017.годину – Указом о проглашењу Буџета за 2017.годину („Сл.новине Федерације БиХ“, бр.104/16) од 30.12.2016. године, Агенцији су обезбјеђена средства и створени услови за правилно и законито вођење материјалног и финансијског пословања у складу са законском регулативом за буџетске кориснике.

У 2017. години Агенцији су за потребе реализације планираних послова и задатака одобрена средства у Буџету у износу од КМ 464.400,00 Измјенама и допунама Буџета за 2017. годину, („Службене новине Федерације БиХ“, бр. 96/17) од 13.12.2017. године, одобрена буџетска средства су износила КМ 463.326,00).

Одобрена новчана средства су се у 2017. години користила рационално у складу са оперативним плановима по мјесецима, зависно од планираних мјесечних трошкова. Сви финансијски извјештаји за  2017. годину састављени су у складу са одредбама Закона о буџетима Федерације БиХ („Сл.новине Федерације БиХ бр.19/06, 76/08, 5/09, 32/09, 51/09, 9/10, 36/10, 45/10, 25/12,103/13, 9/14, исправка 13/14 ), Уредбом о рачуноводству буџета у ФБиХ, („Сл.новине Федерације БиХ“, бр.1/11). Планови су сачињени на основу планираног обима и динамике рада Агенције у процесу ревизије приватизације у ФБиХ, при чему смо били крајње фискално одговорни у дијелу реалног и сврсисходног планирања буџетских средстава, како бисмо дали свој допринос у реализацији уравнотежења буџета у условима опоравка домаће привреде.

У току 2017. године  Агенција се у оквиру свог рачуноводства и финансија у цијелости придржавала својих обавеза и рокова приликом сачињавања докумената који се достављају у одређене секторе у Федерално министарство финансија, поштујући законску регулативу којом је регулисано трезорско пословање.

У складу са чланом 15. Закона о буџетима у Федрацији Босне и Херцеговине, („Службене новине Федерације БИХ“ бр.102/13, 9/14, 13/14, 8/15, 91/15,102/15) Федерално министарство финансија је у фебруару  2017. године доставило Инструкцију бр. 1  према којој  смо били у обавези доставити захтјеве за средствима из Буџета за период 2018 – 2020. година. Такође је у јулу 2017. године Федерално министрство финансија доставило Инструкцију бр. 2 за достављање буџетског захтјева за 2018. годину, а у октобру Инструкцију за израду Измјена и допуна Буџета Федерације БиХ за 2017. годину. Све потребне финансијске захтјеве смо доставили Федералном министарству финансија путем информацијског система за планирање и управљање буџетом (БПМИС), те у принтаној верзији у заданим роковима. Износ укупног захтјева за сваку годину смо прилагодили оквиру дате почетне границе расхода, а број запослених смо прилагодили ограничењу у броју запослених. У захтјевима смо такође дали детаљније образложење свих аналитичких позиција, руководећи се при томе чињеницом да свако неодговорно планирање утрошка средстава и надзора над трошењем средстава доводе до стварања прекомјерне потрошње .

У рачуноводству Агенције су уредно, ажурно и тачно вођене све помоћне књиге као аналитичке књиговодствене евиденције и то :

- Помоћне књиге за унос података у информациони систем Трезора,

- Помоћне књиге прописане Правилником о књиговодству буџета у ФБиХ.

Евидентирање трансакција по основу промјена сталних средстава, залиха, обавеза и благајничког пословања  вршено је на начин да су се у  Федерални трезор слали подаци вриједоносно, а у Агенцији су те промјене евидентиране у складу са прописима о књиговодству. Прописани обрасци за књижење у Главној књизи  трезора су достављани на вријеме, тј. све трансакције (пословне промјене) су евидентиране у  помоћним књигама Агенције одмах по настанку и прослијеђене  у Трезор ради књижења. При томе је најмање једном мјесечно увидом у аналитчке картице вршена контрола проведених књижења.

С обзиром на централизован обрачун плаћа, финансијско – рачуноводствени сектор је у 2017. години Служби заједничких послова ФБиХ уредно и у предвиђеним роковима достављао све неопходне податке за обрачун плаће, а у  помоћној књизи за обрачун плаћа су осигурани подаци о присутности запослених на раду, подаци о осталим накнадама и административним забранама. Порезној управи и Заводу за статистику у законском року су достављани неопходни обрасци везани за плаћу.

Све књиговодствене исправе у Агенцији за овај период извјештавања су прегледане од стране стручног сарадника за рачуноводствено – материјалне послове, те је утврђено да су исте вјеродостојне, тј. да одражавају настали пословни догађај. Посебно је обраћена пажња на ажурност , тј. да се ове исправе у што краћем року доставе у Федерално министарство финансија на књижење, јер Агенција нема директан приступ информационом систему и своје податке и захтјеве за унос података доставља на прописаним обрасцима потписаним од овлаштене особе, са приложеним фотокопијама оригиналних докумената. У току 2017. године смо седмично и мјесечно од Федералног министарства финансија тражили и добијали одређене врсте извјештаја ради контроле појединачних књижења, конта и увида у измирење свих створених обавеза за овај период. 

Према одредбама Закона о буџетима у Федерацији Босне и Херцеговине, Правилника о финансијском извјештавању и годишњем обрачуну буџета у Федерацији Босне и Херцеговине, Закона о рачуноводству и ревизији Федерације БиХ, Агенција као буџетски корисник  је обавезна провести  годишњи  попис као обавезну предбилансну радњу, тако да смо нашим интерним актом, тј. Одлуком о попису утврдили поступак провођења пописа имовине и обавеза за 2017. годину (одређивање комисија, начин и рокови пописа, начин усклађивања књиговодственог стања са стварним стањем). Крајем децембра 2017. године и почетком јануара 2018. године смо такође извршили контролу тачности и правилности уноса података, а све у циљу усклађивања аналитичке књиговодствене евиденције у помоћним књигама са одговарајућим синтетичким контима главне књиге према одредбама Закона о рачуноводству и ревизији у ФБИХ („Службене новине Федерације БИХ“, број: 83/09) и припреме годишњих рачуноводствених извјештаја и периодичних извјештаја за период 01.01-31.12.2017. године. Извршена је и контрола усаглашености појединих конта,  односно групе конта са аналитичким контним планом за буџет и буџетске кориснике, а све у циљу да финансијски извјештаји пруже тачне и потпуне податке, тј. да на фер и истинит начин прилажу стање имовине, обавеза и извора средстава. 

Посебно смо обратили пажњу на благајничко пословање, тј. извршили смо контролу евидентирања и извршавања трансакција у благајни, а све у складу са Уредбом о условима и начину плаћања готовим новцем („Службене новине Федерације БИХ“, број 72/15), Уредбом о благајничком пословању („Службене новине Федерације БИХ“,број 26/16) и Рачуноводственим политикама за федералне буџетске кориснике и Трезор („Службене новине Федерације БИХ“, број 58/16).

Годишњи рачуноводствени извјештаји и периодични финансијски извјештаји за период 01.01-31.12.2017. године су сачињени у складу са прописима за буџетске кориснике и на обрасцима који су прописани Правилником о финансијском извјештавању и годишњем обрачуну буџета у Федерацији Босне и Херцеговине („Сл.новине Федерације БиХ“, број 69/14,14/15 и 4/16) и достављени Федералном министарству финансија и Уреду за ревизију ФБиХ у роковима прописаним наведеним Правилником.

Федералном министарству финансија су у прописаним роковима достављени мјесечни оперативни планови, тромјесечни планови, те годишњи оперативни план за 2017. годину. Ови планови су усклађени са финансијским планом за 2017. годину и планом јавних набавки за 2017. годину, те је праћено њихово извршавање како би се у случају потребе дали приједлози за евентуалне измјене и допуне истих.

Из одобрених буџетских средстава за 2017. годину, Агенција је измиривала обавезе за плаће и накнаде трошкова запослених, издатке за материјал, ситан инвентар и услуге, те издатке за набавку и одржавање сталних средстава, а у циљу реализације плана рада и радних задатака. У 2017. години утрошена су новчана средства за измиривање обавеза у износу од КМ  и то према сљедећем прегледу:

- 6111 Бруто плаће и накнаде плаћа                               КМ      277.844

- 6112 Накнаде трошкова запослених                            КМ        25.547

- 6121 Доприноси послодавца                                         КМ        29.174

- 6131 Путни трошкови                                                      КМ            538

- 6132 Издаци за енергију                                                КМ         3.333

- 6133 Издаци за комуникацију и комуналне услуге        КМ         5.801

- 6134 Набавка материјала и ситног инвентара                 КМ         2.543

- 6135  Издаци за услуге превоза и горива                       КМ         1.631

- 6136 Унајмљивање имовине и опреме                          КМ            469

- 6137 Издаци за текуће одржавање                                КМ         3.892

- 6138 Издаци осигурања и банкарских услуга                 КМ             525

- 6139 Уговорене и друге посебне услуге                    КМ          9.030

- 8213 Набавка опреме                                                 КМ          3.409

Утрошена буџетска средства у  2017. години износе 78,50 % од укупно одобрених буџетских средстава за 2017. годину.

Одржавање сталних средстава је вршено у складу са законским прописима. У мјесецу јануару и априлу су покренути  поступци набавке канцеларијског намјештаја и других канцеларијских машина путем директног споразума, а набавка је реализовна у фебруару и мају 2017. године. Набавка се односила само на стална средства неопходна за рад и функционисање Агенције (канцеларијски намјештај, копир апарат и фаx уређај). Планирани издаци за набавку сталних средстава су реализовани у цијелости. Амортизација сталних средстава за 2017. годину обрачуната је у складу са прописима, тј. чланом 17. став 4. Уредбе о рачуноводству буџета у ФБиХ и чланом 12. став 6. Правилника о књиговодству буџета у ФБиХ.

Плаће и накнаде трошкова запослених су  исплаћиване према динамици запошљавања. Трошкови запослених су се састојали од нето плаће за редован рад, накнада за боловање, годишњи одмор и друга плаћена одсуства, накнада као што су превоз са посла и на посао, топли оброк, те доприноси.

Плаће запосленика су исплаћиване у складу са Правилником о плаћама и другим примањима запосленика број: 01-14-42/2014 од 19.06.2014. године. У 2017. години Агенција није имала никаквих исплата које се односе на рад у комисијама, а није имала ни уговоре о дјелу по било којем основу. Извјештај о накнадама комисијама је редовно (свака три мјесеца) подношен у Главни оперативни центар у Федералном министарству финансија.

Све обавезе Агенције у 2017. години биле су краткорочне. На дан 31.12.2017. године Агенција је имала обавезе у износу од КМ 29.064. Од тога КМ 27.512 се односи на обавезе према радницима за мјесец децембар, КМ 1.479 се односи на обавезе према добављачима за извршене услуге, а КМ 73 на остале краткорочне обавезе. Све обавезе евидентиране у пословним књигама на дан 31.12.2017. године су измирене у јануару  2018. године.

Сви други издаци и трошкови везани за пословање Агенције у 2017. години су сведени на минимум. Приликом издавања путних налога и одобравања дневница поступало се рационално и у складу са законом, а службено возило је кориштено само по потреби, тако да су постигнуте велике уштеде на гориву.

Уговоре које смо склопили са добављачима, а који се односе на пружање  услуга смо испоштовали у цијелости у овом периоду. 

Одобрена буџетска средства према Финансијском плану за 2017. годину су планирана за 11 упослених. Агенција је у првих осам мјесеци 2017. године имала (9) девет упослених, док је у периоду од септембра до децембра имала (8) осам упослених, тако да су средства утрошена у мањем обиму него што је планирано,  дјелимично ради уштеда, а дијелом ради тога што Агенција није имала предвиђени број запослених. 
Рачуноводствено – финансијски сектор се активно укључио и у извршавање задатака и активности које овај сектор треба подузети у циљу постизања што бољих резултата у реализацији Општег плана борбе против корупције. Након извршене анализе свих интерних аката из области текућих издатака као што су путни трошкови, репрезентација, телефонски трошкови и сл. установљено је да су усклађени са прописима вишег реда.

Запосленицима је у  2017. години омогућено похађање семинара ради континуираног стручног усавршавања и информисања у складу са Правилником о образовању и усавршавању запослених Агенције  за ревизију приватизације у ФБиХ, број : 01-02-83/15 од 11.03.2015. године, како би се континуираним праћењем прописа из области рачуноводства и финансија, радних односа и јавних набавки осигурала њихова благовремена примјена и створили што бољи услови за рад Агенције. Агенција је такође у 2017. години извршила претплату на службена гласила и стручну литературу, а у циљу што боље информисаности запослених у примјени законских оквира за успјешно пословање као буџетског корисника.

У циљу провођења Закона о финансијском управљању и контроли у јавном сектору у Федерацији Босне и Херцеговине, Агенција је у априлу 2017. године именовала  координатора за ФУК. Координатор ће присуствовати презентацијама и обукама које буде проводило Федерално министарство финансија и у пројектима који буду финансирани од међународних донатора, а све у сврху надоградње постојећих интерних процедура у организацији и унапређења рада и пословања Агенције као организационе јединице у оквиру јавног сектора.

У раду Агенције до дана подношења овог извјештаја за 2017. годину није било догађаја који би могли утицати на стање имовине и на расходе извјештајног периода. Извјештај у потпуности одражава тачно и истинито рачуноводствено - финансијско пословање Агенције.

Анализом података о утрошеним средствима за посматрани период, може се са сигурношћу рећи да је Агенција водила рачуна да се трошкови за рад Агенције сведу на минимум, тј. пословање се базирало на уштедама, а и у будућем пословању намјера је да се Агенција понаша крајње рационално по питању било каквих издатака.

7. РЕАЛИЗАЦИЈА ПЛАНСКИХ АКТИВНОСТИ АГЕНЦИЈЕ
ПЛАН РАДА ЗА 2017. ГОДИНУ
Одлуком Владе Федерације Босне и Херцеговине В. број: 101/2017 од 27.01.2017. године, усвојен је План рада за 2017. годину, којим је планирано 14 (четрнаест) привредних друштава и 4 (четири) банке, које треба ревидирати, а рађен је у складу са запосленим ревизорским особљем и базирао се на претпоставци да је за једну ревизију потребно од 2,5 до 3 мјесеца активног рада. Међутим, у коначници показало се да је до сада за једну ревизију било неопходно око 4 – 5 мјесеци ефективног рада због разних фактора који су утицали на рад ревизије, а највећим дијелом због сложености самих предмета које смо ревидирали и недостављања документације у предвиђеним роковима. Од планираних 14 привредних друштава, отворена је ревизија у 10 привредних друштава као и једно привредно друштво које није било обухваћено планом рада, а по ургенцији из уреда Премијера ФБиХ, Агенција је отворила и ту ревизију приватизације. Када се ради о ревизијама приватизације банака, можемо констатовати да је План рада за 2017. годину у потпуности реализиран, јер су успјешно окончане 4 (четири) планиране ревизије приватизације банака.

С обзиром на околности и све потешкоће с којима се у току рада Агенција сусреће, у процентима исказано План рада реализиран је 80%, с тим да је за два привредна друштва привремено обустављена ревизија због неуступања тј. недостављања потребне документације како би се комплетирао ревизорски извјештај и на бази њега адекватно рјешење. Агенција је по овом питању информисала Владу Федерације Босне и Херцеговине, а исто тако прослиједила цјелокупну кореспонденцију надлежним тужилаштвима на даљње поступање.
8. РАД НА РЕВИЗИЈИ
Фазе и планирани ток ревизије
Поступци ревизије приватизације започињу прикупљањем документације потребне за процес ревизије. Како су у поступцима приватизације, осим привредних друштава и банака која су била предмет приватизације, изравно или неизравно судјеловале и бројне правне и физичке особе те тијела државне управе, као и особе с јавним овластима, тако се и документација за проведбу ревизије прикупљала код свих наведених субјеката. Највећи дио података и докумената прибавио се код Федералне Агенције за приватизацију и кантоналних агенција за приватизацију, Агенције за банкарство, затим код привредних друштава код којих се обављала ревизија, те од осталих релевантних институција и органа који су учествовали у процесима приватизације.

Најважнији подаци и документи у привредним друштвима као и у органима и институцијама за приватизацију на основу којих се обављала ревизија су:

· књиговодствена вриједност државног капитала према почетном билансу стања привредних друштава и банака,

· промјене које су настале на капиталу као и друге материјално значајне промјене на имовини и обавезама, од дана утврђивања почетног биланса стања до дана приватизације и од дана приватизације до дана завршетка ревизије,

· вриједност и начин располагања имовином из пасивног подбиланса од стране привредног друштва и других субјеката,

· испуњавање уговорних обавеза од стране купца дефинираних уговором о продаји државног капитала,

· да ли су од дана покретања до окончања процеса приватизације активности надлежних носитеља процеса приватизације и купца биле у складу са важећим прописима.

Такођер је у процесу ревизије приватизације поред наведених докумената тражена и сљедећа документација: 

· документација о претворби власништва у привредним друштвима гдје је претворба извршена прије доношења Закона о приватизацији предузећа:

· одлука органа управљања о претворби са свим обавезним прилозима;

· рјешења или сугласности Агенција (Агенција за приватизацију),

· записник с оснивачке скупштине,

· статут (са свим измјенама и допунама, с датумима примјене измјена и допуна),

· рјешења суда о упису у судски регистар,

· подаци о дионицама (број, номинална вриједност, серија, врста, род) или удјелима,

· уговори о купњи дионица, односно удјела на основу којих је извршен упис у књигу дионица или у књигу удјела,

· подаци о стицању властитих дионица (одлуке скупштине, уговори или други документи на основу којих су стечене властите дионице),

· уговори о пријеносу дионица, односно удјела на темељу којих су евидентиране
· промјене у књизи дионица или књизи удјела,

· документација о докапитализацији (уговори, одлуке скупштине, вирмански налози о уплатама готовине, процјена вриједности имовине која се уноси),

· документација о претварању потраживања у удјел (одлука, правно утемељење потраживања, уговор о претварању потраживања у улог и мишљење комерцијалне ревизије),

· књига дионица или књига удјела са свим промјенама,

· попис чланова управе, управних и надзорних одбора, с датумима именовања и разрјешењима,

· уговори о продаји некретнина, заједно с одлукама надлежних тијела,

· подаци о захтјевима пријашњих власника за поврат имовине која се налази у имовини друштва,

· извјештаји ревизорских кућа и интерне ревизије,

· аналитичка евиденција дуготрајне имовине за све године од претворбе, укључујући податке о смањењу вриједности и амортизацији,

· аналитичка евиденција купаца и добављача за све године од претворбе,

· попис привредних друштава у којима је друштво настало претворбом или већински власник има власнички или сувласнички удјел, те документи, евиденције и финанцијски извјештаји потребни за проведбу ревизије оснивања и ревизије пословања за сва наведена привредна друштва и банке.

У тексту који слиједи, приказан је преглед извршених ревизија привредних друштава у току 2017. године, те њихова фаза реализације:
1. Привредно друштво „Шипад комерц“ д.д. Сарајево
Ревизија „Шипад комерц“ д.д. Сарајево – дана, 05.12.2016. године донесено Рјешење и покренут поступак ревизије приватизације „Шипад комерц“ д.д. Сарајево. Поднесени су захтјеви за прикупљање документације неопходне за израду ревизорског извјештаја. Приликом рада на предмету утврђено је да на основу исте ревизори не могу дати мишљење о извршеној приватизацији из разлога што Извјештај и Рјешење о извршеној претходној власничкој трансформацији, која је саставни дио Почетног биланса, сходно члану 6. Закона о приватизацији предузећа и банака у ФБиХ, је урађен на начин да је реконструкцијом  утврђена књиговодствена вриједност и власничка структура капитала „Шипад комерц“ Сарајево по стању на дан 31.12.1991. године и 31.12.1997. године. Привредно друштво Шипад комерц д.д. Сарајево дописом број 020/17 од 20.01.2017. године наводи да нису у могућности доставити тражене податке, јер је ради поплаве у њиховој архиви трајно изгубљена архивирана документација. 

АПФ нам је, на захтјев доставила списак некретнина из Централног регистра пасивног подбиланса, са укупно 54 некретнине на територији Србије и Косова.

У документацији, која нам је доставила КАП Сарајево, а везано за спорне некретнине, између осталог смо пронашли и уговор о пословној сарадњи и заједничком улагању у циљу заштите имовине у Србији, који су дана 27.04.2000. године склопили Шипад комерц д.д. Сарајево, заступан по генералном директору и Сцхмитз Бернд, из Њемачке, заступан по адвокату из Сарајева. У уговору се наводи да је предмет истог заједничко улагање на непокретној имовини које се налазе на територији Србије, Косова и Војводине.

Поређењем списка који нам је доставила АПФ и наведеног списка, разлике на територији Србије су у 27 продавница, 11 стоваришта и 9 складишта, који се не налазе на списку достављеном од стране АПФ, а наведени су на списку који је саставни дио горе наведеног Уговора. 

Због свега наведеног, а и остале документације која није презентирана ревизорима те с обзиром на вишемилионску вриједност истих ревизори нису били у могућности дати мишљење, а то се посебно односи на члан 15. тачка б и ц. Закона о ревизији приватизације државног капитала у привредним друштвима и банкама.

16.02.2017. године донесен Закључак којим се у овом предмету привремено обуставља поступак ревизије због недостатка документације неопходне за израду ревизорског извјештаја. У склопу активности рада на овом предмету упознато је и надлежно тужилаштво и достављен Закључак о привременој обустави уз службену забиљешку ревизора који су водили предмет.
2. Привредно друштво „Аутомеханика“ д.д. Сарајево
Дана, 16.02.2017. године донесено је Рјешење о покретању поступка ревизије приватизације „Аутомеханика“ д.д. Сарајево, а на основу Ургенције из кабинета Премијера Владе Федерације БиХ. Поднесени су захтјеви за прикупљање документације за израду ревизорског извјештаја. Због недостатка неопходне документације дана 16.05.2017. године у овом предмету је сачињена Службена забиљешка у којој је прецизно наведено која правно релевантна документација недостаје, као и да је иста неопходна при изради ревизорског мишљења. Након многобројних дописа и покушаја проналаска документације која је потребна (елаборат о процијени вриједности некретнине), одлучено је да се привремено обустави предмет и упозна тужилаштво са предметном проблематиком.

3. Привредно друштво ТП „Пољопромет“ д.д. Зеница
Рјешењем Агенције за ревизију приватизације у ФБиХ бр. 01-02-1-422/2016 од 05.12.2016. године покренут је поступак ревизије приватизације друштва ТП „ПОЉОПРОМЕТ“ д.д. Зеница, а на основу Ургенције Градског правобранилаштва Зеница. 

Нацрт Извјештаја о ревизији приватизације достављен је привредном друштву на коментар/очитовање 14.04.2017. године. ТП „Пољопромет“ д.д. Зеница је 03.05.2017. године „Пољопромет“ д.д. Зеница је доставио коментар/Изјашњење на Нацрт извјештаја о обављеној ревизији претворбе и приватизације.

Коначан извјештај о обављеној ревизији претворбе и приватизације ТП „Пољопромет“ д.д. Зеница бр. 02-19-423-23/16 окончан је 19.05.2017. године, те је у складу с тим издато Рјешење о извршеној ревизији претворбе и приватизације бр. 01-02-1-422-2/16 од 30.05.2017. године. У поступку ревизије приватизације, уочена су одступања од законских норми код приватизације те је сходно томе обавијештено Кантонално тужилаштво Зеничко-добојског кантона.
4. Привредно друштво „Гранит“ д.д. Јабланица
Наводи из диспозитива овог Рјешења заснивају се на чињеничном стању утврђеном у поступку ревизије и констатованог Извјештајем о извршеној ревизији претворбе и приватизације државног капитала предузећа „Гранит“ д.д. Јабланица, бр. 02-19-1-189-26/17 од 27.09.2017. године., и то:

У поступку ревизије, прибављен је Програм приватизације „Гранит“ д.д. Јабланица усвојен Одлуком УО бр. 01-18-А/00 од 27.02.2000. године на основу којег је утврђено да „Гранит“ д.д. Јабланица није проводио поступак власничке трансформације, сходно Закону о промету и располагању друштвеним капиталом ("Службени лист СФРЈ", бр. 84/89 и 46/90). 

Ревизијом поступка приватизације државног капитала „Гранит“ д.д. Јабланица, утврђено је да поступак приватизације државног капитала “Гранит” д.д. Јабланица није обављен у потпуности у складу са Законом о приватизацији предузећа у Ф БиХ. 
Поступак приватизације „Гранит“ д.д. Јабланица није проведен у цијелости у складу са законским прописима и потписаним Уговором о купопродаји 67% капитала предузећа „Гранит“ д.д. Јабланица бр. 12-21-334/04 од 31.05.2004. године. 

Ревизијом поступка приватизације „Гранит“ д.д. Јабланица, утврђено је да Ортачка група као купац, у првој инвестицијској години није испунила све своје уговором преузете обавезе. 

Поред чињенице да Ортачка група као купац „Гранит“ д.д. Јабланица није измирила своје уговором преузете обавезе, с друге стране, ни Агенција за приватизацију ХНК, као продавац државног капитала, није у цјелости поступила у складу са позитивним законским прописима и одредбама Уговора о купопродаји 67% капитала предузећа „Гранит“ д.д. Јабланица бр. 12-21-334/04 од 31.05.2004. године. Ревизијом приватизације „Гранит“ д.д. Јабланица утврђено је да Агенција за приватизацију није искористила све Законом о облигационим односима Ф БиХ и Уговором о купопродаји 67% капитала предузећа „Гранит“ д.д. Јабланица бр. 12-21-334/04 од 31.05.2004. године, допуштене инструменте правне заштите државног капитала предузећа „Гранит“ д.д. Јабланица. Предње из разлога што је Агенција, супротно Закону и Уговору, а за случај неиспуњења уговорних обавеза од стране купца, пропустила благовремено захтијевати и извршити наплату уговорених пенала. За случај неиспуњења обавеза инвестирања, Агенцији је сходно одредбама Уговора припадало право наплате пенала у износу једнаком од 120 % од износа који је купац пропустио инвестирати, а према одредбама које се тичу обавезе инвестирања. Пенали су приспијевали на наплату на крају сваке године инвестиционог рока у току које обавеза инвестирања није испуњена. Пенал је могао бити одузет и од износа Гаранције за инвестиције. Уколико је купац испунио обавезу инвестирања али са закашњењем, према одредбама предметног уговора, продавац је имао право захтијевати пенале у износу једнаком 10% од износа који је купац пропустио инвестирати на вријеме, а на име закашњења испуњења обавезе. Плаћање пенала није подразумијевало ослобађање купца његове обавезе да изврши уговорене инвестиције.

Надаље, Агенцији као продавцу је по Уговору припадало право на уговорне пенале и за случај да купац не испуни обавезе запошљавања у цјелости или дјелимично. Купац је био дужан за сваког мање запосленог радника према Плану запошљавања платити продавцу пенале према утврђеној формули:

Број радника X Број мјесеци X Просјечна мјесечна бруто плаћа радника у Ф БиХ у календарској години која претходи години у којој је наступило закашњење, односно у којој није испоштован број запослених радника. Плаћање пенала није ослобађало купца обавезе за пријемом нових радника.

Обзиром да је за обавезе инвестирања купац био обавезан продавцу осигурати неопозиве  и безувјетне банковне гаранције пословне банке прихватљиве за продавца, да ће пословна банка, уколико купац не изврши обавезу инвестирања платити продавцу по годинама обавезе инвестирања, неспорно је купац за прву годину обезбиједио и доставио Агенцији банкарску гаранцију на износ од 3.000.000,00 КМ. Међутим Агенција за приватизацију ХНК пропустила је реализирати, односно извршити наплату дијела неизмирених обавеза путем безувјетне банкарске гаранције, а исто право јој је припадало сходно одредбама Уговора о купопродаји 67% капитала предузећа „Гранит“ д.д. Јабланица бр. 12-21-334/04 од 31.05.2004. године. Управо због наведеног пропуста, у судском поступку за раскид предметног уговора који је касније услиједио, одбијен је дио тужбеног захтјева Агенције за приватизацију ХНК којим је Агенција од купца, на име накнаде штете за неизвршено инвестирање, потраживала износ од 6.177.055,35 КМ.

Слиједом наведеног у поступку ревизије приватизације „Гранит“ д.д. Јабланица, утврђено је да су штетне посљедице Уговора о купопродаји 67% капитала предузећа „Гранит“ д.д. Јабланица бр. 12-21-334/04 од 31.05.2004. године, могле бити мање сразмјерно уговореним, а ненаплаћеним пеналима, те сразмјерно износу безувјетне банкарске гаранције за прву инвестицијску годину, да је Агенција за приватизацију ХНК благовремено предузела сва законом и уговором допуштена средства правне заштите државног капитала, а исто је пропустила учинити.

На донесено Рјешење Агенције за ревизију приватизације, изјављена је жалба од стране Агенције за приватизацију ХНК.

5. Привредно друштво „Борац еxпорт-импорт“ д.д Травник
На основу члана 14. став 1. Закона о ревизији приватизације државног капитала у привредним друштвима и банкама („Службене новине Федерације БиХ“, број 55/2012), од 27.06.2012. године и Рјешења о покретању поступка ревизије приватизације „Борац“ еxпорт-импорт д.д. Травник,  бр. 01-02-1-202/17 од 25.05.2017. године покренут је поступак ревизије приватизације привредног друштва „Борац“ еxпорт-импорт д.д. Травник. Поступак ревизије претворбе и приватизације извршили су овлаштени ревизори Агенције за ревизију приватизације у Федерацији Босне и Херцеговине у складу са Законом о ревизији приватизације у Федерацији БиХ, Законом о ревизији институција у Ф БиХ, ИНТОСАИ стандардима, те усвојеним Планом рада за 2017. годину.

Поступак ревизије проведен је у периоду од 25.05.2017. године до 30.10.2017. године.

Ревизија је обухватила период почев од 1991. године, ради утврђивања да ли је друштво вршило власничку трансформацију, период приватизације „Борац“ еxпорт-импорт д.д. Травник, те пословање друштва након приватизације.

Темељем проведеног поступка ревизије претворбе и приватизације „Борац“ еxпорт-импорт д.д. Травник, сачињен је Нацрт извјештаја о извршеној ревизији претворбе и приватизације „Борац“ еxпорт-импорт д.д. Травник бр. 02-19-1-203-26/117 од 30.10.20117. године, који је дана 31.10.2017. године Агенција за ревизију приватизације Управи „Борац“ ЕXПОРТ-ИМПОРТ д.о.о. Травник упутила на коментар/очитовање у Законом остављеном року од 15 дана рачунајући од дана пријема Нацрта извјештаја. Управа друштва „Борац“ ЕXПОРТ-ИМПОРТ д.о.о. Травник предметни Нацрт Извјештаја је запримила дана 01.11.2017. године. Обзиром да Управа Друштва није у законом остављеном року овој Агенцији доставила Коментар/Очитовање на Нацрт извјештаја о извршеној ревизији претворбе и приватизације привредног друштва „Борац“ ЕXПОРТ-ИМПОРТ д.о.о. Травник, закључено је да Управа Друштва нема примједби на претходно достављени Нацрт извјештаја. Примјеном члана 16., став (3) Закона о ревизији приватизације у привредним друштвима и банкама у Ф БиХ, сачињен је коначан Извјештај о извршеној ревизији претворбе и приватизације „Борац“ ЕXПОРТ-ИМПОРТ д.о.о. Травник, а који чини саставни дио овог Рјешења. 

Увидом у Рјешење о одобравању програма приватизације и почетне биланце за подузеће „Борац“ еxпорт-импорт д.о.о. Травник бр. 04-193257/00 од 31.08.2000. године и Рјешење о одобрењу уписа извршене приватизације у судски регистар бр. 01-19-768/01 од 03.07.2001. године утврђено је да је предмет приватизације код привредног друштва „Борац“ еxпорт-импорт д.о.о. Травник био 100% државни капитал. Посебну документацију којом се потврђује да није било ревизије предходно извршене власничке трансформације Агенција за приватизацију СБК не посједује у својој евиденцији, сходно Допису Агенције за приватизацију Травник бр. 01-19-142-1/17 од 02.08.2017. године. На основу напријед наведеног утврђено је да привредно друштво „Борац“ еxпорт-импорт д.о.о. Травник није проводило поступак власничке трансформације, сходно Закону о промету и располагању друштвеним капиталом ("Службени лист СФРЈ", бр. 84/89 и 46/90).

Поступак приватизације привредног друштва „Борац“ еxпорт-импорт д.д. Травник обављен је у складу са чланом 2. Закона о приватизацији предузећа („Сл. Новине Федерације БиХ“, бр. 27/97, 8/99 и 32/2000) и чланом 79., став 1. и 2. Правилника о поступку продаје имовине и дионица или удјела предузећа („Сл. Новине Федерације БиХ“, бр. 19/98, 15/99, 32/99, 36/99, 48/99, 3/2000, 5/2000, 7/2000, 17/2000, 18/2000 и 38/2000). 
6. Привредно друштво ХУТП „Кладушница“ д.д. Велика Кладуша
Рјешењем Агенције за ревизију приватизације у ФБиХ бр. 01-02-1-75/17 од 16.02.2017. године покренут је поступак ревизије приватизације друштва ХУТП “КЛАДУШНИЦА“ д.д. Велика Кладуша.

Нацрт Извјештаја о ревизији приватизације послат је привредном друштву на коментар/очитовање 11.08.2017. године. 25.08.2017. године пошиљка са нацртом је враћена у Агенцију као неуручена. Коначан извјештај о обављеној ревизији претворбе и приватизације ХУТП „Кладушница“ д.д. Велика Кладуша бр. 02-19-1-80-74/17 окончан је 25.08.2017. године, те је у складу с тим издато Рјешење о извршеној ревизији претворбе и приватизације бр. 01-02-1-75-2/17 од 25.08.2017. године. 

Ради утврђивања  законитости у процесу приватизације државног капитала, заштите јавног интереса, заштите ствари и права са припадајућим капиталом привредних друштава, те спријечавања незаконитог стицања имовине/имовинске користи у поступку приватизације и одузимања незаконито стечене имовине/имовинске користи у поступку приватизације државног капитала како је предвиђено чланом 4. Закона о ревизији приватизације државног капитала у привредним друштвима и банкама, а на основу чињеница наведених у Извјештају у току израде ревизорског мишљења о поступку приватизације ХУТП „Кладушница“ д.д. Велика Кладуша утврђене су слиједеће неправилности и повреде прописа:
Као предходно питање постоји питање ревизије предходно извршене власничке трансфомације и окончање поступка ревизије у складу са одредбама Закона о приватизацији предузећа и Уредбе о ревизији предходно извршене власничке трансформације, будући да је Рјешењем Федералног министарства финансија бр. 03-19-123/05 веза од 14.04.2005. године поништено рјешење о резултатима ревизије власничке трансформације и предмет враћен на поновни поступак, а који до данас није окончан. 

Агенција за приватизацију Унско-санског кантона је у складу са налогом Федералног министарства финансија из Рјешења бр. 03-19-123/05 веза од 14.04.2005. године провела поступак арбитраже ради утврђивања власничке структуре у друштву, који поступак је окончан Одлуком Управног одбора Агенције за приватизацију бр. О-36-ОУ/07 од 25.10.2007. године, али на начин да није утврђена власничка структура капитала друштва, што је био циљ арбитраже. 
У складу са Обавијести Федералног министарства финансија бр. 03-19-123/05-веза од 19.11.2007. године у којој је наведено да доношењем Одлуке Агенције за приватизацију Унско-санског кантона о усвајању Извјештаја о поступку арбитраже у предмету ХУТП „Кладушница“ д.д. Велика Кладуша није окончан поступак ревизије предходно извршене власничке трансформације, истакнута је нужност спровођења поновног поступка ревизије. 

Према допису Агенције за приватизацију бр. 01-866-2186-04/07 од 06.11.2007. године Надзорни одбор ХУТП „Кладушница“ д.д. није прихватио да се у друштву врши ревизија власничке структуре, чиме су поступили у супротности са рјешењем Федералног министарства финансија, и у супротности са одредбама члана 4. Уредбе о ревизији предходно извршене власничке трансформације.

ХУТП „Кладушница“ д.д. Велика Кладуша је у 1998. години извршила умањење вриједности грађевинских објеката за износ од 5.019.026,00 КМ у односу на вриједност исте исказане по обрачуну 31.12.1997. године. Паралелно са овим умањењем извршено је увећање – укњижавање вриједности земљишта у износу од 300.435,00 КМ. Ово је за посљедицу имало значајно смањење капитала предузећа који је 31.12.1997. године износио 9.229.560,00 КМ, а у 1998. години спао на износ од 5.136.970,00 КМ. Ова књижења су рађена без ваљане документације и без сагласности Управног одбора друштва. Поступање друштва је детаљно описано у дијелу Извјештаја 3.8. Подаци о финансијском пословању, страна 16-21. 

Процјена имовине друштва ХУТП „Кладушница“ д.д. Велика Кладуша је извршена у супротности са Међународним Рачуноводственим Стандардима 13, 16 и 40. У процјени је извршено утврђивање грађевинске цијене коштања, умјесто утврђивања фер вриједности коју прописују наведени МРС.

Наведено умањење вриједности имовине доводи до сумње да се систематски радило на обезвријеђењу имовине друштва, што је у супротности са одредбама чланова 4. и 5. Закона о почетном билансу стања предузећа и банака.

Након смањења основног капитала друштва друштво је имало обавезу да  изврши упис  промјена висине капитала у Регистру привредних друштава, што није извршено будући да је ХУТП „Кладушница“ д.д. Велика Кладуша према подацима из Хисторијског извода из судског регистра привредних друштава прву наредну регистрацију промјене капитала извршила након издавања Рјешења о одобравању уписа извршене приватизације државног капитала у судски регистар бр. 01-166/02 од  28.06.2002. године.

Друштво је у периоду прије поступка приватизације издавало објекте у закуп,  по условима који су имали негативне ефекте по само друштво. Осим тога у складу са Упозорењем Владе Унско-санског кантона за издавање некретнина у закуп било је потребно прибавити сагласност ресорног министарства, коју друштво није имало. Влада Унско-санског кантона је дописом бр. 20-19-6532-4/17 од 05.07.2017. године овој Агенцији доставила копију Одлуке бр. 03-017-364/97 и Одговор министарства привреде бр. 06-19-6532-3/17 од 30.06.2017. године у којем се наводи да нису пронашли акт о издавању сагласности на уговоре о закупу које је „Кладушница“ закључивала те да се не могу очитовати да ли су сагласности уопће издате од тадашњег ресорног  министарства.

ХУТП „Кладушница“ д.д. Велика Кладуша није Агенцији за приватизацију доставило правоснажно и коначно рјешење о ревизији предходно извршене власничке трансформације извршене откупом интерних дионица, како је прописано тачком 5. члана 18. Уредбе о методологији за припрему програма и израду почетног биланса предузећа за приватизацију, јер је наведено рјешење поништено рјешењем Федералног министарства финансија. Поред тога друштво Агенцији није уз програм приватизације доставило доказе о власништву на некретнинама пријављеним у програму приватизације, односно земљишнокњижне изватке, а што је било обавезно према одредбама тачке 7. члана 18. Уредбе о методологији за припрему програма и израду почетног биланса предузећа за приватизацију.

Регистар вриједносних папира у Федерацији Босне и Херцеговине, према њиховој обавијести, до данас није извршио регистрацију ХУТП „Кладушница“ д.д. Велика Кладуша у систему регистрације код овог Регистра, па произилази да дионичари који су извршили упис дионица по Јавном позиву Агенције за приватизацију Федерације БиХ никада нису стекли управљачка и власничка права из дионица.  Сходно томе није могуће утврдити да ли су исти располагали имовином ХУТП „Кладушница“ д.д. Велика Кладуша у складу са законом, будући да ревизијом предходно извршене власничке структуре није утврђена власничка структура па самим тим није потврђен легалитет и легитимитет органа управљања.

С обзиром да је поступком ревизије утврђено да ХУТП „Кладушница“ д.д. Велика Кладуша није окончала поступак ревизије предходно извршене власничке трансформације због чега је власничка структура друштва остала неутврђена и због чега друштво није регистровано у систему регистрације код Регистра вриједносних папира, да друштво данас нема отворен трансакцијски рачун ни код једне банке, да је значајно смањен број запосленика и поднесен приједлог за покретање стечајног поступка мишљења смо да поступак приватизације друштва ХУТП „Кладушница“ д.д. Велика Кладуша није проведен у складу са законом и другим прописима.
7. Привредно друштво Базна Хемија д.д. Витковићи Горажде
Рјешењем директора Агенције за ревизију приватизације број: 01-02-1-351/17 од 16.10.2017. године покренут је поступак ревизије приватизације друштва „Базна хемија“ д.д. Витковићи-Горажде. Због обимности предмета и успореног достављања доокументације као и недостатка поједине документације која је потребна за сачињавања извјештаја, поступак је још увијек у току. Такођер због недостатка ревизора економске струке предмет није било могуће радити у том сегменту. Тек након именовања ревизора економске струке из агенцијске квоте, окончање предмета је могуће очекивати почетком 2018. године. 

8. Привредно друштво „Жељезара“ Илијаш д.д. 

Ревизија „Жељезара Илијаш“ д.д. Илијаш – дана, 16.10.2017. године донесено је Рјешење и покренут поступак ревизије приватизације „Жељезара Илијаш“ д.д. Илијаш. У периоду од доношења предметног Рјешења и покретање поступка ревизије, ревизори су се константно сусретали са потешкоћама у прикупљању документације неопходне за провођење процеса ревизије и израду Нацрта извјештаја, посебно ради чињенице да је документација која се налазила у привредном друштву изгорјела, јер је Друштво у току ратних дешавања било под агресорском окупацијом.

Након што су ревизори упутили дописе свим релевантним институцијама, те затражили документациону основу за израду ревизијског извјештаја, нису могли доћи у посјед сљедеће документације:

Записник о ратним штетама, који је сачињен 1996. године, од стране привредног Друштва, у износу од 31.088.693,00 КМ. Обзиром да је искњижене истих рачуноводствено третирано исте године, ратне штете су у пасивном подбилансу само приказане, а за исте је вриједност капитала раније умањена.

Ревизори су се, осим друштву обраћали сљедећим институцијама у покушају да пронађу наведени записник, обзиром да се ради о материјално значајном износу и то:

Федералном правобранилаштву, дописом број 02-19-1-362-15/17 од 13.12.2017.године
Дана 20.12.2017.године Федерално правобранилаштво нас је дописом број Р-401/17-XИИ обавијестило да не посједује документацију за наведено правно лице, нити записник о процјени ратне штете.

Опћини Илијаш, дописом број 02-19-1-362-21/17 од 22.12.2017.године. Дана 27.12.2017. године добили смо допис број: 04/1-С1/17 у којем су нас обавијестили да опћина није вршила процјену ратне штете за наведено правно лице.

Правобранилаштву Кантона Сарајево, дописом број 02-19-1-362-14/17 од 13.12.2017. године. У допису број Пк-155/17 од 28.12.2017. године су навели да не посједују тражену документацију.

Обзиром на горе наведено ревизори нису у могућности дати мишљење на износ државног капитала који је био предметом приватизације, те је слиједом тога одржан састанак у кантоналном Правобранилаштву и Тужилаштву.

Такође, Аналитику дијела стамбених јединица (стан у Зеници, Високом и у Сплиту). За исте нисмо добили податке о евентуалном откупу, нити продаји. Дана 11.12.2017. године упутили смо допис број ​​​​​​​​​​​​02-19-1-362-13/17 Агенцији за приватизацију у ФБиХ, са захтјевом да нам дају податак да ли евентуално посједују податке у свом Централном регистру пасивног подбиланса за наведено правно лице. У допису АПФБиХ број 03-19-2379-1/17 од 13.12.2017.године обавијестили су нас да за наведено друштво у Централном регистру нема исказане имовине.

Обзиром на наведено ревизори нису у могућности дати мишљење ни за дио неутралног подбиланса, а везано за горе наведене стамбене јединице. 

Доказа о испуњењу обавеза по основу уговора за имовину продату у малој приватизацији (инвестирање и задржавање радника Жељезаре) , и то за уговоре;

1. 21-04/7-19-2171-7 од  08.10.1999. године,

2. 21-04/7-19-2184-7Т/144 од  05.01.2000. године,

3. 21-04/7-19-2182-7 од  03.11.1999. године,

4. 21-04/7-19-2180-7Т/143 од  05.01.2000. године,

5. 21-04/7-19-2178-7 од  19.10.1999. године,

6. 21-04/7-19-2177-7-Т/142 од  24.12.1999. године,

7. 21-04/7-19-2172-7-Т/147 од  13.01.2000. године,

8. 21-04/7-19-2170-7-Т/141 од  13.01.2000. године,

9. 21-04/7-19-2169-7-Т/206 од  15.02.2000. године,

10. 21-04/7-19-2168-7-Т/146 од  05.01.2000. године,

11. 21-04/7-19-2169-7-Т/205 од  10.02.2000. године,

12. 21-04/7-19-2176-7-Т/145 од  20.12.1999. године,

За горе побројане уговоре, је осим купопродајне цијене, услов био и упошљавање радника Жељезаре, те инвестиције у купљене објекте и земљиште, сходно члановима 3.- 6. наведених Уговора.

Дописом број 02-19-1-362-20/17 од 22.12.2017. године, тражено је од привредног друштва доказ о испуњавању уговорених обавеза из горе побројаних уговора. Дана 03.01.2018.години запримили смо допис број 02-0231/17- ОПК , у којем друштво наводи да не посједују писане или доказе било које врсте о испуњењу обавеза за запошљавање радника, нити око инвестиционих улагања.

Слиједом напријед наведеног, а након исцрпне експертизе ревизије привредног друштва, обављене су консултације са релаевантним институцијама и уколико не буде побројана документација прибављена и дата на увид ревизорима, с тим у вези донијет ће се и одговарајућа одлука за наставак процеса.
9. Привредно друштво „Д.И. ЈАЊ ТГС“ д.д. Доњи Вакуф
Рјешењем Агенције за ревизију приватизације у ФБиХ, 20.12.2017. године, покренут је поступак ревизије приватизације привредног друштва “Д.И. ЈАЊ ТГС“ д.д. Доњи Вакуф, а Извјештај о проведеној ревизији ће се наћи у Информацији за 2018. годину.
10.  Привредно друштво „Финвест Дрвар“ д.д. Дрвар
Рјешењем Агенције за ревизију приватизације у ФБиХ, 25.12.2017. године, покренут је поступак ревизије приватизације привредног друштва „Финвест Дрвар“ д.д. Дрвар, а Извјештај о проведеној ревизији ће се наћи у Информацији за 2018. годину.
РЕВИЗИЈА БАНАКА
У складу са Законом о ревизији приватизације државног капитала привредних друштава и банака ( „Службене новине ФБиХ“, број 55/12; у даљем тексту: Закон), Агенција има обавезу достављати Информацију о извршеним ревизијама приватизације државног капитала привредних друштава и банака у складу са чланом 13. Закона.

1. ИНВЕСТИЦИОНО – КОМЕРЦИЈАЛНА БАНКА Д.Д. ЗЕНИЦА
Рјешењем о покретању поступка ревизије приватизације број 01-02-1-412/16 од 02.12.2016. године започет је поступак ревизије приватизације „Инвестиционо-комерцијалне банке“ д.д. Зеница. Прикупљање и обрада документације односно ревизија приватизације наведене банке окончана је 28.02.2017. године. 

На основу утврђеног чињеничног стања сачињен је Нацрт извјештаја о обављеној ревизији приватизације и претворбе „Инвестиционо-комерцијалне банке„ д.д. Зеница и достављен Управи банке на очитовање.

На Нацрт извјештаја о обављеној ревизији приватизације и претворбе „Инвестиционо-комерцијалне банке„ д.д. Зеница Агенција за ревизију приватизације Федерације БиХ није примила очитовање.

Слиједом наведеног сачињен је Извјештај о обављеној ревизији приватизације и претворбе „Инвестиционо-комерцијалне банке „д.д. Зеница број 03-19-2-413-20/16, те Рјешење о извршеној ревизији претворбе и приватизације „Инвестиционо-комерцијалне банке„ д.д. Зеница број 01-02-1-412-3/16 22.03.2017. године. 

Наведени акти су достављени надлежним институцијама на очитовање.
Обзиром да на Рјешење о извршеној ревизији претворбе и приватизације Инвестиционо-комерцијалне банке„ д.д. Зеница број 01-02-1-412-3/16 од 22.03.2017. године није било уложених жалби, након правоснажности рјешења, ревизија приватизације ове Банке је успјешно окончана.

2. ХРВАТСКА – ПОШТАНСКА БАНКА Д.Д. МОСТАР
Рјешењем број 01-02-1-90/17 од 24.02.2017. године покренут је поступак ревизије приватизације “Хрватске поштанске банке“ д.д. Мостар.

Прикупљање документације и ревизија приватизације наведене Банке трајало је до 22.05.2017. године, на основу чега је сачињен Нацрт извјештаја о обављеној ревизији приватизације и претрворбе “Хрватске поштанске банке“ д.д. Мостар.

Нацрт је достављен правном сљеднику “Хрватске поштанске банке“ д.д. Мостар и то Раиффеисен Банци д.д. Босна и Херцеговина на очитовање.

Како у остављеном року од 15 дана Агенција за ревизију приватизације Федерације БиХ није примила очитовање правног сљедника, дана 08.06.2017. године сачињен је Извјештај о обављеној ревизији приватизације и претрворбе“Хрватске поштанске банке“ д.д. Мостар,  број 03-19-2-91-35/17 и Рјешење о извршеној ревизији претворбе и приватизације“Хрватске поштанске банке“ д.д. Мостар  број 01-02-1-90-2/17 09.06.2017. године.

Наведени акти су достављени надлежним институцијама на очитовање.
Обзиром да на Рјешење о извршеној ревизији претворбе и приватизације“Хрватске поштанске банке“ д.д. Мостар  број 01-02-1-90-2/17 од 09.06.2017. године није било уложених жалби, након правоснажности рјешења, ревизија приватизације ове Банке је успјешно окончана.

3. ПРИВРЕДНА БАНКА САРАЈЕВО Д.Д. САРАЈЕВО
Ревизија Привредне банке Сарајево д.д. Сарајево је покренута Рјешењем број 01-02-1-190/17 дана 18.05.2017. године и  обављена  је у периоду од 18. маја 2017. до 14. септембра 2017. године. За вријеме обављања ове ревизије у сврху прикупљања потребне документације је сачињено 69 дописа и упућено релевантним институцијама у Федерацији Босне и Херцеговине, а ради  непоштовања рокова за доставу исте или због достављања непотпуне документације, неким институцијама се обраћало неколико пута. 
Нацрт извјештај о обављеној ревизији претворбе и приватизације број 03-19-2-196-65/17 је завршен 15.09.2017. године и  достављен Банци актом 03-19-2-196-67/17 дана 18.09.2017. године, на који се Банка очитовала  актом 1-7088/17 дана 04.10.2017. године и доставила додатна објашњења и  документацију која је укључена у коначан Извјештај о ревизији претворбе и приватизације Привредне банке Сарајево д.д. Сарајево. 
Рјешење о извршеној ревизији претворбе и приватизације Привредне банке број 01-02-1-190-2/17 и коначан Извјештај  број 03-19-2-196-72 /17 као саставни дио Рјешења је сачињен дана 12.10.2017. године и достављен Привредној банци, Министарству финансија Федерације Босне и Херцеговине и Агенцији за банкарство Федерације Босне и Херцеговине. На исто се није нико жалио, те је постало правоснажно 28.10.2017. године о чему смо обавијестили Банку  дана 06.11.2017. године  актом број 01-02-1-19-7/17, обзиром да је то Банка тражила актом број 03-02-1-8209/17 дана 02.11.2017. године.

4. ТУЗЛАНСКА БАНКА Д.Д. ТУЗЛА
Ревизија Тузланске банке д.д. Тузла је покренута Рјешењем број 01-02-1-316/17 дана 15.09.2017. године и обављана је у период од 15. септембра до 21. децембра 2017. године. У току обављања ове ревизије у сврху прикупљања потребне документације је сачињено 65 дописа и упућено релевантним институцијама у Федрацији Босне и Херцеговине, а ради  непоштовања рокова за доставу исте или због достављања непотпуне документације, неким институцијама  се обраћало дописима неколико пута. 
Нацрт извјештаја о обављеној ревизији претворбе и приватизације број 03-19-2-320-61/17 је завршен  25.12.2017. године и  достављен Банци актом 03-19-2-320-62/17 дана 25.12.2017. године, на који се Банка очитовала  актом 01-9592/17 дана 28.12.2017. године које је укључено у коначан Извјештај о ревизији претворбе и приватизације Тузланске банке  д.д. Тузла.  
Коначан извјештај број 03-19-2-320-65/17 је сачињен 08.01.2018. године уз пратеће Рјешење и дописе што ће бит предмет извјештаја за 2018. годину.
9. ФАКТОРИ УСПЈЕХА РАДА И РИЗИЦИ
Агенција спроводећи Закон наилази на одређене потешкоће у раду на ревизији. Наиме, приликом достављања тражене документације за поједине поступке ревизије појављују се одређене потешкоће. Предње се углавном манифестује кроз одуговлачење поступка доставе тражене документације од стране учесника у поступку приватизације, непоштивање рокова за доставу документације и сл. Надаље, код неких ревизијских поступака  конкретну документацију везану за приватизацију је веома тешко и скоро немогуће прибавити. Одређена документација је изгубљена, уништена или је једноставно нема, што ми уредно документујемо и битно је за такву документацију да је овлаштено лице или орган докажу да је нема. Исто тако, одређене организацијске промјене код привредног субјекта усложањавају процес. Ситуација се додатно усложњава у случајевима када се везано за поступак приватизације већ воде или су претходно вођени одређени спорови, или када је правни субјект код којег се проводи ревизија у међувремену престао са радом, односно обуставио пословне активности. У таквим случајевима документација се налази код више различитих субјеката или институција, што захтијева додатно вријеме неопходно за комплетирање исте. 

Како Агенција спроводи Закон о ревизији приватизације у свом раду, уочили смо одређене недоречености Закона, као и да одређене законске радње нису усклађене са другим федералним законским прописима који регулишу наведену материју. Због тога, а и горе споменутих радњи, потребно је дорадити законску основу како би Агенција ефикасније и ефективније радила на ревизији приватизације те је тим поводом и Представнички дом Парламента Федерације БиХ као и Дом народа Федерације БиХ донио Закључак да се приступи измјенама и допунама Закона. 

Агенција је у мјесецу јуну 2017. године, послала Информацију о стању и примјени Закона о ревизији приватизације државног капитала у привредним друштвима и банкама с иницијативом за подношење приједлога за његову хитну измјену, надлежном министарству ФМЕРИ као предлагачу закона.
У мјесецу аугусту 2017. године, Агенција је на колегије оба дома Парламента ФБиХ, прослиједила Информацију о стању и примјени Закона о ревизији приватизације државног капитала у привредним друштвима и банкама, у којој је детаљно предочила стање везано за примјену Закона о ревизији приватизације државног капитала у привредним друштвима и  банкама и неопходност извршења измјене и допуне закона, а по раније донесеним закључцима оба дома Парламента Федерације БиХ.

Имајући у виду, да нису извршене измјене и допуне Закона о ревизији приватизације државног капитала у привредним друштвима и банкама, и да Агенција ревизију приватизације спроводи са недовољним бројем ревизорског особља, можемо констатовати, да Агенција постиже у свом раду завидне резултате.
Агенција је и у 2017. години, наставила успјешну сарадњу са Кантоналним тужилаштвом Кантона Сарајево што се потврдило и потписивањем Протокола о сарадњи са Кантоналним тужилаштвом Кантона Сарајево у марту мјесецу исте године. 
Агенција у свом досадашњем раду, редовно прати и спроводи донесене Закључке Владе Федерације Босне и Херцеговине, о чему извјештава Владу Федерације Босне и Херцеговине путем кварталних образаца о праћењу и реализацији донесених Закључака.
10. ЗАКЉУЧАК
Успостављање Агенције за ревизију приватизације и њена Законом и актима Владе Федерације Босне и Херцеговине дефинисана дјелатност има важну улогу у остварењу циљева уласка у европске интеграције. Процес ревизије приватизације с аспекта европских интеграција је веома важан и битан, што се показало и код Упитника Европске комисије упученог Босни и Херцеговини. Транспарентност процеса проведене приватизације, најбоље се може сагледати кроз ревидирани процес, што у коначници тражи и захтјева и Европска комисија.

Агенција за ревизију приватизације  је у потпуности посвећена да изврши свеобухватну ревизију приватизације на професионалан и одговоран начин, на начелима досљедне примјене Закона, упута и одлука Владе Федерације Босне и Херцеговине, транспарентности у раду и отворености за све институције и стручну јавност, али и примјереног правног окружења, те адекватног провођења активности надлежних институција како би остварила успјешан рад и стратешке циљеве.

Када се узме у обзир обимност послова ревизије претворбе и приватизације и њена мултидисциплинарност, може се констатовати да је у извјештајном периоду урађено једанаест веома захтјевних ревизија приватизације привредних друштава, а исто тако окончана је ревизија за четири банке, што значи да се на једној ревизији радило два и пол мјесеца у просјеку, што је више него задовољавајућа динамика рада, када се узме у обзир у каквим све условима и са каквим потешкоћама Агенција тренутно врши ревизију приватизације.

Број: 01-05-1-136/18
Сарајево, 28.03.2018. године
                                                                                             Д И Р Е К Т О Р
                                                                                     Ведад Дураковић, дипл.оец.

